**กิตติกรรมประกาศ**

งานวิทยานิพนธ์ ฉบับนี้สำเร็จลุล่วงได้ด้วยดี เนื่องจากผู้วิจัยได้รับความอนุเคราะห์อย่างสูงจาก ดร.ศักดิ์พงศ์ หอมหวน ดร.นุกูล กุดแถลง อาจารย์ที่ปรึกษาที่ให้คำปรึกษาเป็นอย่างดีและเอาใจใส่ให้ข้อเสนอแนะเพิ่มเติม ตลอดเวลาที่ทำงานวิจัยทำให้งานวิจัยฉบับนี้มีความถูกต้องสมบูรณ์ยิ่งขึ้น

ขอกราบขอบพระคุณ รองศาสตราจารย์ ดร.ไพฑูรย์ สุขศรีงาม รองศาสตราจารย์ ดร.ทัศนีย์ นาคุณทรง กรรมการสอบทุกท่าน ที่ได้กรุณาชี้แนะแนวทางอันเป็นประโยชน์ และเสนอแนะแนวทางในการปรับปรุงกระบวนการ เนื้อหา และเครื่องมือต่าง ๆ ให้เกิดประสิทธิผลสูงสุดในการทำวิทยานิพนธ์ในครั้งนี้

ขอกราบขอบคุณ ดร.ลลิต ถนอมสิงห์ ผู้ช่วยเลขาธิการมูลนิธิชัยพัฒนา รองศาสตราจารย์ ดร.สมมาตร์ ผลเกิด ผู้ช่วยศาสตราจารย์ ดร.ธนวุฒิ ตั้งสอนบุญ มหาวิทยาลัยราชภัฏบุรีรัมย์ ดร.อาทิตย์ บำรุงเอื้อ นายกสมาคมนักนวัตกรรมเพื่อการพัฒนาท้องถิ่น ดร.ดุสิต ศรีโคตร ผู้อำนวยการกองทุนหลักประกันสุขภาพ เขต 7 ขอนแก่น ดร.สันติ ฤาชัย ผู้อำนวยการโรงเรียนกาฬสินธุ์ปัญญานุกูล ดร.สุภศักดิ์ เมืองพรหม นักวิชาการสาธารณสุขชำนาญการ และท่านพระครูอนุกูลปริยัติการ ดร. ที่กรุณาเป็นผู้เชี่ยวชาญตรวจสอบความถูกต้อง ของเครื่องมือ ด้านเนื้อหา ด้านภาษาให้มีความถูกต้องสมบูรณ์ และขอน้อมบูชาท่านบูรพาจารย์ทุกท่านที่ได้ประสิทธิ์ประสาทความรู้ ด้วยความรักและเมตตา

ขอขอบคุณ นางจิราภรณ์ ภูกันดาน ภรรยา เด็กหญิงศรีสัตนา ภูกันดาน บุตรสาว และเด็กชายแผ่นดิน ภูกันดาน บุตรชาย ที่เป็นกำลังใจให้แก่ผู้วิจัยเสมอมาคุณค่าอันเกิดจากงานวิจัยฉบับนี้ ผู้วิจัยขอมอบบูชาพระคุณบิดามารดา และผู้มีพระคุณทุกท่าน

ขอขอบคุณ นายสุขุมวรัชญ์ อัครเศรษฐัง อดีตนายกองค์การบริหารส่วนตำบลยางตลาด และนายมงคลบพิตร ภูกันดาน นักศิลปะสถานีศิลปะในชีวมณฑลภาคครัวเรือน ตลอดทั้งผู้นำชุมชนและชาวบ้านฮ่องฮี ผู้ให้ข้อมูลทุกท่านที่ให้ความสะดวกให้ความช่วยเหลือในการติดต่อประสานงาน และการเก็บรวบรวมข้อมูล ตลอดจนเพื่อนนักศึกษา สาขานวัตกรรมเพื่อการพัฒนาท้องถิ่น ที่ให้ความช่วยเหลือในการทำงานวิจัยครั้งนี้

อรรฆเดช ภูกันดาน